Document ID: 32007R1381

UREDBA KOMISIJE (ES) št. 1381/2007
z dne 26. novembra 2007
o spremembi Uredbe (ES) št. 2133/2001 o odprtju in načinu upravljanja nekaterih tarifnih kvot Skupnosti in tarifnih plafonov v sektorju žit glede povečanja koncesij pri tarifni kvoti Skupnosti za hrano za ribe s Ferskih otokov iz oznak KN ex 2309 90 10, ex 2309 90 31 in ex 2309 90 41
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 827/68 z dne 28. junija 1968 o skupni ureditvi trga za nekatere proizvode, navedene v Prilogi II k Pogodbi (1),
ob upoštevanju Sklepa Sveta 97/126/ES z dne 6. decembra 1996 o sklenitvi sporazuma med Evropsko skupnostjo na eni strani in vlado Danske ter lokalno vlado Ferskih otokov na drugi strani (2),
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (3) in zlasti člena 12(1) Uredbe,
ob upoštevanju naslednjega:
(1)
Sklep št. 1/2005 Skupnega odbora ES/Danska-Ferski otoki (4) je spremenil Protokol 3 k Sporazumu med Evropsko skupnostjo na eni strani in vlado Danske ter lokalno vlado Ferskih otokov na drugi strani (5) o opredelitvi pojma izdelki s poreklom in načinih upravnega sodelovanja (v nadaljnjem besedilu „Sporazum“), ki je bil odobren s Sklepom Sveta 97/126/ES.
(2)
Svet je 13. junija 2007 sprejel stališče Skupnosti do spremembe Protokola 4 k Sporazumu.
(3)
Sklep št. 1/2007 Skupnega odbora ES/Danska-Ferski otoki (6) o spremembi Protokola 4 k Sporazumu spreminja zlasti količino letne tarifne kvote za zaporedno številko kvote 09.0689.
(4)
Točka 1 drugega odstavka člena 1 Protokola 4 k Sporazumu, kakor je bil spremenjen s Sklepom št. 1/2007 Skupnega odbora ES/Danska-Ferski otoki, določa, da za tarifne kvote, odprte za hrano za ribe iz oznak KN ex 2309 90 10, ex 2309 90 31 in ex 2309 90 41, ferski organi potrdijo, da hrana za ribe, ki se izvaža v EU v okviru te preferencialne kvote, ne vsebuje dodanega glutena poleg tistega, ki je naravno prisoten v žitaricah, ki se lahko nahajajo v tej hrani.
(5)
Člen 3 Sklepa št. 1/2007 Skupnega odbora ES/Danska-Ferski otoki določa, da se povečanje obsega tarifne kvote za koledarsko leto 2007 izračuna pro rata temporis od 1. decembra 2007. Povečanje obsega tarifne kvote za koledarsko leto 2007 je zato treba določiti na 833 ton.
(6)
Uredbo Komisije (ES) št. 2133/2001 (7) je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Uredba (ES) št. 2133/2001 se spremeni:
1.
V členu 2 se odstavek 3 nadomesti z naslednjim:
„3. Proizvodi, uvoženi po tarifni kvoti 09.0689, se sprostijo v prosti promet ob predložitvi:
(a)
dokazila o poreklu, kot je določeno v členu 16 Protokola 3 k Sporazumu med Evropsko skupnostjo na eni strani in vlado Danske ter lokalno vlado Ferskih otokov na drugi strani o opredelitvi pojma izdelki s poreklom in načinih upravnega sodelovanja, in
(b)
izjave v enem od besedil iz Priloge V, ki jo potrdi naslednji ferski organ:
Heilsufrøðiliga starvsstovan (Agencija za hrano, veterino in okolje)
Falkavegur 6, 2. nadstropje
FO-100 TÓRSHAVN
FERSKI OTOKI
Tel. (298) 35 64 00
Faks: (298) 35 64 01
Namenski telefon službe: (298) 55 64 03 (odprt do 23.00)
E-pošta: HFS@HFS.FO
Spletni naslov: www.hfs.fo“.
2.
Besedilo v Prilogi II o zaporedni številki 09.0689 se nadomesti z besedilom v Prilogi I k tej uredbi.
3.
Besedilo iz Priloge II k tej uredbi se doda kot Priloga V.
Člen 2
Ne glede na člen 1(2) tarifna kvota za koledarsko leto 2007 znaša 10 833 ton.
Člen 3
Ta uredba začne veljati tretji dan po objavi v Uradnem listu Evropske unije.
Uporablja se od 1. decembra 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. novembra 2007

Labels: 3
18
17
6